Patrick Califia

Patrick Califia (alikuwa akijulikana pia kama Pat Califia na kwa jina la mwisho Califia-Rice, alizaliwa Corpus Christi, Texas, 1954) ni mwandishi wa Marekani anayejulikana kwa insha zake za kitaaluma kuhusu masuala ya jinsia pamoja na fasihi ya kihisia na mashairi. Califia anajiona mwanamume wa jinsia mbili (bisexual trans man). Kabla ya kuwa mbadili jinsia, alijitambulisha kama msagaji na kwa miaka mingi aliandika safu ya ushauri wa kijinsia katika jarida la mashoga waliovutiwa na mavazi ya ngozi, Drummer. Maandishi yake yanachunguza masuala ya jinsia na utambulisho wa kijinsia, yakiwemo maandiko ya fasihi ya mapenzi ya wasagaji na kazi zinazohusu utamaduni wa BDSM. Califia ni mshiriki wa harakati za wimbi la tatu la feministi.

 Maisha 
Califia alizaliwa ni msichana. Alikulia Utah katika familia ya Wamormoni akiwa mtoto wa kwanza kati ya sita. Baba yake alikuwa mfanyakazi wa ujenzi na mama yake mama wa nyumbani. Califia alisema hakuwa na utoto mzuri, akidai kuwa baba yake alikuwa mtu mwenye hasira na vurugu, huku mama yake akiwa mwanamke wa kidini sana.

Aliwahi kukumbuka tukio moja ambapo aliwaambia wazazi wake kuwa alitaka kuwa injinia wa treni, lakini wakamwambia hawezi kwa sababu ni msichana. Yeye alijibu kuwa si msichana. Preview.

Katika miaka ya 1970, wazazi wake walimpeleka katika hospitali ya magonjwa ya akili, na hatimaye aliacha masomo katika Chuo Kikuu cha Utah, Salt Lake City, kutokana na hali yake ya kiakili. Califia alijitangaza kuwa msagaji mwaka 1971 akiwa chuoni. Baadaye alichukua jina la mwisho Califia kutokana na mwanamke shujaa wa hadithi za Kiamazoni. Alianza kujitenga na wazazi wake na akajihusisha na harakati za ukombozi wa wanawake na kupinga vita. Pdf version. Details.

Baada ya kushiriki katika vikao vya uhamasishaji wa kijinsia katika eneo lake, alihamia San Francisco mwaka 1973 akiwa na shauku ya kutoa elimu ya masuala ya ngono. Akiwa San Francisco, alianza kuandika kwa ajili ya jarida na akajiunga na harakati za wasagaji waliotaka kujitenga na jamii nyingine (lesbian separatist movement). Mnamo 1975, alizungumza kwa niaba ya watu waliokuwa na mahusiano ya kimapenzi ya sadomasochism, na matokeo yake alitengwa na jumuiya ya feministi wa wasagaji.Wendy Chapkis, introduction to Macho Sluts: A Little Sister’s Classic by Patrick Califia, rev. ed., Little Sister’s Classics, № 10 (Vancouver: Arsenal Pulp Press, 2009), , p. 35. Details.Society of Janus: 25 Years (Archived at Archive.org.)Drake's Event Guide for Leather Women
Hakuwa tu amepoteza familia yake ya kuzaliwa baada ya kujitangaza kama msagaji, bali pia alipoteza jamii yake ya mashoga baada ya kutoa maoni yake. Califia alizidi kujihusisha na shughuli za S/M (sadomasochism) si tu na wasagaji bali pia na wanaume mashoga. Mwaka 1978, alianzisha kundi la kwanza la BDSM la wasagaji nchini Marekani, lililojulikana kama Samois.

 Marejeo 

Jamii:Waliozaliwa 1954
Jamii:waandishi wa Marekani
Jamii:Feminism and Folklore 2025 in Tanzania